Koordinatar: 59°44′22.6″N 10°10′52.9″E﻿

**Akademiet Drammen** er ein privat vidaregåande skule i Drammen. Skulen starta opp i 2005 og har 300 elevar. Skulen er ein del av Akademiet, den største private skulekjeda i Noreg, med 14 vidaregåande skular i fleire ulike byar.

Akademiet Drammen scora frå 2011 til 2019 høgst på elevundersøkinga til Utdanningsdirektoratet,[*treng kjelde*] og vart i følgje denne undersøkinga den beste vidaregåande skulen i landet. I følgje tall frå Utdanningsdirektoratet får elevane ved skulen jamt over høge karakterar til standpunkt og eksamen. Skulen har høge søkjartal og difor særs høgt karaktersnitt for opptak.

Plassering
----------

Ved skipinga i 2005 heldt skulen til på Landfalløya. I 2008 flytta skulen til lokaler i Skogliveien 4, ved Sundland næringspark i Drammen, ca. 1,5 km frå Strømsø sentrum og Marienlyst Stadion. Det er her dei no held til.

Opplæringstilbod
----------------

Skulen tilbyr følgjande utdanningsprogram og programområde:

* Program for media og kommunikasjon.
* Program for påbygging til generell studiekompetanse.
* Program for studiespesialisering.
* Privatistundervising.

### Medier og kommunikasjon

Dette utdanningsprogrammet gir studenten generell studiekompetanse, men er yrkesretta med tanke på seinare jobb innanfor avis, TV, radio, web, reklame eller grafisk design.

Vidaregåande trinn 1 består av programfaga mediedesign og medieuttrykk, mediekommunikasjon og medieproduksjon, i tillegg til fellesfaga engelsk, kroppsøving, matematikk og norsk. Vidaregåande trinn 2 består av dei same programfaga i tillegg til fellesfaga engelsk, kroppsøving, norsk og samfunnsfag. Vidaregåande trinn 3 består av det felles mediefaget medier og kommunikasjon og dei valfrie programfaga bilete, tekst eller lyd, i tillegg til fellesfaga historie, kroppsøving, matematikk, naturfag og norsk.

### Påbygg til generell studiekompetanse

Dette utdanningsprogrammet skal gi studentar generell studiekompetanse etter fyrst å ha hatt yrkesfagleg utdanning på Vidaregåande trinn 2. Faga er historie, kroppsøving, naturfag, norsk og matematikk, i tillegg til eitt programfag.

### Studiespesialisering

Dette utdanningsprogrammet skal førebu elevane for vidare studier ved universitet og høgskular. Med bestått vitnemål oppnår ein generell studiekompetanse.

I Vidaregåande trinn 1 er utdanningsprogrammet likt ved alle skular (bortsett frå fellesfaga framandspråk og matematikk), og inneheld faga engelsk, framandspråk, geografi, kroppsøving, matematikk, naturfag, norsk og samfunnsfag. Akademiet Drammen tilbyr framandspråka engelsk, fransk, tysk og spansk. Vidaregåande trinn 2 og 3 består av både fellesfag og programfag. På begge trinna vel ein 3 programfag der minst 2 må vere innanfor eit valt programområde: realfag eller språk, samfunnsfag og økonomi. Fellesfaga på det andre trinnet er framandspråk, historie, kroppsøving, matematikk og norsk, og på det tredje trinnet historie, kroppsøving, norsk og religion.

### Privatistundervising

Akademiet Privatistskole starta opp hausten 2008 og tilbyr undervising for privatistar. Undervisinga er på både dagtid og kveldstid, og er skilt frå øvrige opplæringstilbod. Akademiet tilbyr faga biologi, fysikk, engelsk, historie, kjemi, kroppsøving, matematikk, medie- og informasjonskunnskap, naturfag, norsk og samfunnsfag.

Bilete
------

* «Vrimleområdet» i 1. etasje på Akademiet Drammen VGS, med resepsjon, hall og klasserom.«Vrimleområdet» i 1. etasje på Akademiet Drammen VGS, med resepsjon, hall og klasserom.
* «Vrimleområdet» sett frå 2. etasje.«Vrimleområdet» sett frå 2. etasje.
* Bygg C på Sundland næringspark, der m.a. Akademiet Drammen VGS held til.Bygg C på Sundland næringspark, der m.a. Akademiet Drammen VGS held til.
* Gangveg mot inngangen til bygg C på Sundland.Gangveg mot inngangen til bygg C på Sundland.
* Gangveg mot inngangen til bygg C på Sundland, vinter.Gangveg mot inngangen til bygg C på Sundland, vinter.
* Hovedinngang til bygg C på Sundland, vinterHovedinngang til bygg C på Sundland, vinter
* Hovedinngang til Akademiet Drammen VGS.Hovedinngang til Akademiet Drammen VGS.

Kjelder
-------

1. ↑  .
2. ↑  «NRK: *Privatskole omgår Regjeringens privatskoleregler*». 27. februar 2012. [*daud lenkje*]
3. ↑  «Vi er Akademiet», *Akademiet* (på norsk bokmål), henta 3. desember 2023
4. ↑  «NRK Søndagsrevyen 23.10.11». 27. februar 2012.
5. ↑  «Dagens Næringsliv 13.09.12 - *Mangfold gir bedre skole*.». 17. desember 2012. Arkivert frå originalen 15. mai 2014. Henta 23. januar 2013.
6. ↑  «Utdanningsdirektoratet / Skoleporten - Resultater 09.06.11». 15. desember 2012.
7. ↑  «NRK Østafjells: *Rekordmange søkere til privat skole*». 24. april 2013.
8. ↑  «Høyest poengkrav på privatskole». *Drammens Tidende*. 4. juli 2013.
9. ↑  «Udir.no: Utdanningsprogram: Medier og kommunikasjon». 29. juni 2012. Arkivert frå originalen 27. januar 2013. Henta 23. januar 2013.
10. ↑  «Akademiet.no: Videregående utdanningsprogram: Medier og kommunikasjon Vg1». 29. juni 2012.
11. ↑  «Akademiet.no: Videregående utdanningsprogram: Medier og kommunikasjon Vg2». 29. juni 2012.
12. ↑  «Udir.no: Studieforberedende Vg3 innen medier og kommunikasjon». 29. juni 2012. Arkivert frå originalen 27. januar 2013. Henta 23. januar 2013.
13. ↑  «Akademiet.no: Videregående utdanningsprogram: Medier og kommunikasjon Vg3». 29. juni 2012.
14. ↑  «Akademiet.no: Utdanningsprogram: Påbygging til generell studiekompetanse». 29. juni 2012.
15. ↑  «Udir.no: Utdanningsprogram: Studiespesialisering». 29. juni 2012. Arkivert frå originalen 27. januar 2013. Henta 23. januar 2013.
16. ↑  «Akademiet.no: Videregående utdanningsprogram: Studiespesialisering Vg1». 29. juni 2012.
17. ↑  «Akademiet.no: Videregående utdanningsprogram: Studiespesialisering Vg2». 29. juni 2012.
18. ↑  «Akademiet.no: Videregående utdanningsprogram: Studiespesialisering Vg3». 29. juni 2012.
19. ↑  «Akademiets undervisningstilbud for privatister». 27. februar 2012.
20. ↑  «Akademiet.no: Kurstyper». 29. juni 2012.

Bakgrunnsstoff
--------------

* Offisiell nettstad Edit this at Wikidata

|  |  |
| --- | --- |
| Autoritetsdata | 
* BR orgnr

 |